รัฐบาลไทย-ข่าวทำเนียบรัฐบาล-จังหวัด ส่วนราชการ และองค์กรปกครองส่วนท้องถิ่น พร้อมใจกันจัดกิจกรรมบำเพ็ญกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา ฯ  ให้ทรงหายจากพระอาการประชวร
วันอังคารที่ 27 ธันวาคม 2565
27/12/2565
จังหวัด ส่วนราชการ และองค์กรปกครองส่วนท้องถิ่น พร้อมใจกันจัดกิจกรรมบําเพ็ญกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา ฯ  ให้ทรงหายจากพระอาการประชวร
จังหวัด ส่วนราชการ และองค์กรปกครองส่วนท้องถิ่น พร้อมใจกันจัดกิจกรรมบําเพ็ญกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร
เมื่อวันที่ 26 ธ.ค. 65 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ในวันนี้ ผู้ว่าราชการจังหวัด หัวหน้าส่วนราชการ และผู้บริหารองค์กรปกครองส่วนท้องถิ่น นําพสกนิกรชาวไทยทุกหมู่เหล่าต่างพร้อมใจกันจัดกิจกรรมบําเพ็ญกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร ทรงมีพระพลานามัยสมบูรณ์แข็งแรงในเร็ววัน อาทิ
1. จังหวัดระนอง ที่วัดสุวรรณคีรีวิหาร พระอารามหลวง อําเภอเมืองระนอง นายศักระ กปิลกาญจน์ ผู้ว่าราชการจังหวัดระนอง เป็นประธานฝ่ายฆราวาส พระระณังคมุนีวงศ์ เจ้าคณะจังหวัดระนอง เป็นประธานฝ่ายสงฆ์ จัดพิธีปลงผมนาคในการบรรพชาอุปสมบทถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี หัวหน้าส่วนราชการ ข้าราชการ พ่อค้า และประชาชน เข้าร่วมพิธี เพื่อแสดงความจงรักภักดี และถวายพระพรให้ทรงหายจากพระอาการประชวรในเร็ววัน
2. จังหวัดเลย ที่วัดโพนงาม อําเภอเมืองเลย นายทวี เสริมภักดีกุล ผู้ว่าราชการจังหวัดเลย พร้อมด้วยนางวราภรณ์ เสริมภักดีกุล นายกเหล่ากาชาดจังหวัดเลยและประธานแม่บ้านมหาดไทยจังหวัดเลย เป็นประธานประกอบพิธีเจริญพระพุทธมนต์และเจริญจิตตภาวนาถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร โดยมี ข้าราชการ พนักงาน เจ้าหน้าที่ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ผู้นําชุมชน และประชาชน ร่วมพิธี
3. จังหวัดมหาสารคาม ที่ศาลาปฏิบัติธรรม วัดขุนพรหมดําริ บ้านอุปราช ตําบลท่าสองคอน อําเภอเมืองมหาสารคาม นายเกียรติศักดิ์ ตรงศิริ ผู้ว่าราชการจังหวัดมหาสารคาม เป็นประธานในพิธีปล่อยปลาเพื่อถวายเป็นพระกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้พระองค์ทรงหายจากพระอาการประชวรโดยเร็ววัน โดยมี นางพรศรี ตรงศิริ ประธานแม่บ้านมหาดไทยจังหวัดมหาสารคาม หัวหน้าส่วนราชการ ข้าราชการ ทหาร ตํารวจ และประชาชนชาวมหาสารคาม ร่วมในพิธี
4. จังหวัดอ่างทอง ที่บริเวณห้องโถงศาลากลางจังหวัดอ่างทอง นายรังสรรค์ ตันเจริญ ผู้ว่าราชการจังหวัดอ่างทอง เป็นประธานในพิธีลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี รองผู้ว่าราชการจังหวัดอ่างทอง หัวหน้าส่วนราชการ นายอําเภอ นายกองค์การบริหารส่วนจังหวัดอ่างทอง ข้าราชการ และเจ้าหน้าที่ ร่วมพิธีฯ
5. จังหวัดอุตรดิตถ์ ที่บริเวณสามแยกเข้าบ้านห้วยมุ่น หมู่ที่ 2 และหมวดการทางห้วยมุ่น ตําบลห้วยมุ่น อําเภอน้ําปาด นายสมหวัง พ่วงบางโพ ผู้ว่าราชการจังหวัดอุตรดิตถ์ นําหัวหน้าส่วนราชการจังหวัด นายอําเภอ ข้าราชการ พนักงาน เจ้าหน้าที่ ผู้บริหารองค์กรปกครองส่วนท้องถิ่น กํานัน ผู้ใหญ่บ้าน ประชาชนจิตอาสา รวมถึงพุทธศาสนิกชนชาวจังหวัดอุตรดิตถ์ ร่วมทําบุญตักบาตรและถวายภัตตาหารพระสงฆ์ธุดงค์ จํานวน 700 รูป เป็นวันที่ 5 เพื่อถวายเป็นพระกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระประชวรโดยเร็ว
6. จังหวัดยะลา ที่โรงเรียนศึกษาพิเศษเขตพัฒนาพิเศษเฉพาะกิจจังหวัดชายแดนภาคใต้ นายสุพจน์ รอดเรือง ณ หนองคาย ผู้ว่าราชการจังหวัดยะลา ร่วมกับส่วนราชการ คณะกรรมการและสมาชิกเหล่ากาชาดจังหวัดยะลา จัดกิจกรรมเลี้ยงอาหารกลางวันให้นักเรียนที่มีความบกพร่องทางด้านร่างกาย เพื่อถวายเป็นพระกุศลถวายพระพรพร้อมทั้งน้อมตั้งจิตอธิษฐานให้สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงหายจากพระอาการประชวร และกลับมามีพระพลานามัยแข็งแรงโดยเร็ว
7. จังหวัดระยอง ที่องค์การบริหารส่วนจังหวัดระยอง อําเภอเมืองระยอง นายปิยะ ปิตุเตชะ นายกองค์การบริหารส่วนจังหวัดระยอง นําคณะผู้บริหารข้าราชการและเจ้าหน้าที่องค์การบริหารส่วนระยอง เข้าร่วมถวายแจกันดอกไม้และร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และมีพระพลานามัยสมบูรณ์แข็งแรงโดยเร็ววัน
8. จังหวัดลพบุรี ที่ห้องประชุมองค์การบริหารส่วนตําบลโก่งธนู อําเภอเมืองลพบุรี พระครูสันติญาณประยุต เจ้าคณะตําบลโก่งธนู นําคณะสงฆ์ในเขตปกครอง ร่วมกับนายบรรหาญ เนาวรัตน์ นายกองค์การบริหารส่วนตําบลโก่งธนู จัดพิธีเจริญพระพุทธมนต์ เจริญจิตตภาวนา ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรโดยเร็ววัน โดยมี คณะผู้บริหารองค์การบริหารส่วนตําบลโก่งธนู สมาชิกสภาองค์การบริหารส่วนตําบลโก่งธนู นางแสงจันทร์ ระวังกิจ ปลัดองค์การบริหารส่วนตําบลโก่งธนู พนักงาน เจ้าหน้าที่ และประชาชนในพื้นที่ พร้อมใจกันร่วมประกอบพิธี
9. จังหวัดหนองคาย ที่หอประชุมโรงเรียนเหล่าฝ้ายผดุงวิทย์ ต.หาดคํา อ.เมืองหนองคาย นายทนงศักดิ์ เตียวศิริชัยสกุล ผู้อํานวยการโรงเรียนเหล่าฝ้ายผดุงวิทย์ นําคณะครูและนักเรียน จัดพิธีเจริญพระพุทธมนต์ เจริญจิตตภาวนา เพื่อถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงสาริณีสิริพัชร มหาวัชรราชธิดา โดยมีพระสงฆ์ 5 รูป นําประกอบพิธีทางพระพุทธศาสนา เจริญพระพุทธมนต์ เจริญจิตตภาวนา พร้อมลงนามถวายพระพรขอให้ทรงหายจากพระอาการประชวร และมีพลานามัยสมบูรณ์โดยเร็ววัน
ท้ายนี้ ขอเชิญชวนพี่น้องประชาชนชาวไทยร้อยรวมใจถวายความจงรักภักดี ด้วยการบําเพ็ญกุศลถวายพระพรตามความเชื่อของศาสนา ประกอบกิจกรรมด้วยความตั้งมั่นตั้งใจทําความดี บําเพ็ญสาธารณประโยชน์ เพื่อถวายพระกําลังใจ และถวายพระพรให้สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงสาริณีสิริพัชร มหาวัชรราชธิดา ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน ทรงพระเจริญยิ่งยืนนาน